### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. februar 2023 har vedtaget Magistratens foranstående indstilling af 6. februar 2023.

Enhedslisten de Rød-Grønnes byrådsgruppe kunne ikke tiltræde indstillingen og ønskede deres mindretalsudtalelse af 22. februar 2023 medsendt forslaget.

###

.

### Resume

Forslaget til lokalplan 1195 (tillæg til lokalplan 1078, [adresse]) følger op på et § 14-forbud, som Teknik og Miljø meddelte 25. marts 2022 for at hindre opførelsen af et ansøgt byggeprojekt på [adresse] 5 over for [adresse] og syd for det tidligere [adresse].

Dette forslag til lokalplan skal sikre, at det arkitektoniske udtryk, som byrådet med visualiseringerne i lokalplan 1078 havde ønske om, bliver realiseret.

I lokalplan 1078 er den konkrete bygning i delområde II både visualiseret og beskrevet, men lokalplanens bestemmelser om det arkitektoniske udtryk fra visualiseringerne for delområde II er ikke sikret med lokalplan 1078 alene.

Dette forslag til lokalplan 1195, der skal ses som et tillæg til lokalplan 1078, præciserer således de fremtidige byggemuligheder, så de svarer til det viste projekt i lokalplan 1078.

### Beslutningspunkter

Det indstilles, at

1) forslag til lokalplan nr. 1195 (tillæg til lokalplan nr. 1078) godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 06-02-2023

Åse Friis: 7

Fremsendes til [adresse] med bemærkning, at Magistraten i mødet den 6. februar 2023 anbefaler, at byrådet tiltræder Magistratsafdelingen for Teknik og Miljøs indstilling af 26. januar 2023.

Jørgen Frederiksen og Ole Østergaard tog forbehold.